Dirty Story

Dirty Story (televisioesityksessä Likainen tarina) on Jörn Donnerin käsikirjoittama ja ohjaama ruotsalais-suomalais-saksalainen draamaelokuva vuodelta 1984. Se perustuu Donnerin romaaniin, Andersin suvun saagan viidenteen osaan Gabriels dag (1982, suom. Itsenäisyyspäivä 1983), ja sen pääosia esittävät Erland Josephson, Charlotta Larsson, Nils Brandt, Agneta Ekmanner, Lilga Kovanko ja Åke Lindman.

Elokuva kertoo suuren suomalaisen teollisuusyhtiön hallituksen puheenjohtajan yllättävän kuoleman aiheuttamista selvittelyistä. Päähenkilönä on ikääntynyt toimitusjohtaja Gabriel Berggren (Josephson), joka aloittaa vaikeuksiensa keskellä romanssin yhtiön pääkonttorin nuoren kesätyöntekijän (Josephsonin oma tytär Charlotta Larsson) kanssa.

Dirty Story oli Donnerin ensimmäinen fiktio-ohjaus ohjaustyö kuutta vuotta aiemman elokuvan Miestä ei voi raiskata jälkeen. Seuraavan näytelmäelokuvansa Kuulustelu Donner toi ensi-iltaan vasta 25 vuotta myöhemmin vuonna 2009. Samaan aikaan Dirty Storyn tuotannon kanssa Eija-Elina Bergholm ohjasi elokuvaksi toista Andersin sukutarinan osaa, Angelan sotaa (1983).

Rooleissa

Kreditoimattomia sivuosia elokuvassa näyttelevät lisäksi muiden muassa Paavo Piskonen, Fred Negendanck, Ylva Ekblad, Tom Pöysti, Seppo Kolehmainen, Raiku Kemppi ja Göran Schauman.

Vastaanotto
Helsingin Sanomien Helena Ylänen piti Dirty Storya vuoden parhaana kotimaisena elokuvana, kun taas monet muut suomalaiskriitikot luonnehtivat sitä muun muassa latteaksi, itsestään selväksi, kalseaksi ja replikoinniltaan kirjalliseksi. Charmikkaan ruotsalaistähden Erland Josephsonin roolityötä kiitettiin.

Lähteet

Jörn Donnerin ohjaamat elokuvat
Vuoden 1984 suomalaiset elokuvat
Vuoden 1984 ruotsalaiset elokuvat
Vuoden 1984 saksalaiset elokuvat
Suomalaiset draamaelokuvat
Ruotsalaiset draamaelokuvat
Saksalaiset draamaelokuvat
Suomalaiset romaaneihin perustuvat elokuvat
Ruotsalaiset romaaneihin perustuvat elokuvat
Saksalaiset romaaneihin perustuvat elokuvat